
Către
BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.75/2018 pentru modificarea şi completarea unor acte normative în domeniul protecţiei mediului şi al regimului străinilor, trimis Comisiei pentru mediu și echilibru ecologic şi Comisiei pentru muncă şi protecţie socială spre dezbatere în fond, în procedură de urgenţă, cu adresa nr. PLx 561/2018 din 22 octombrie 2018.
	PREŞEDINTE,
	VICEPREŞEDINTE,

	Adrian SOLOMON
	Lucian-Eduard SIMION

	Comisia pentru muncă şi protecţie socială
	
	Comisia pentru mediu și echilibru ecologic


	Bucureşti,
	4 decembrie 2018

	4c-9/834

	Bucureşti,
	4 decembrie 2018

	Nr.
	4c-8/665 


R A P O R T    C O M U N
asupra proiectului de Lege privind aprobarea Ordonanţei de urgenţã a Guvernului nr.75/2018 pentru modificarea şi completarea unor acte normative în domeniul protecţiei mediului şi al regimului străinilor
În conformitate cu prevederile art.95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic şi Comisia pentru muncă şi protecţie socială au fost sesizate spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţã a Guvernului nr.75/2018 pentru modificarea şi completarea unor acte normative în domeniul protecţiei mediului şi al regimului străinilor, trimis cu adresa nr.PLx 561/2018 din 22 octombrie 2018.
 Proiectul de lege are ca obiect de reglementare modificarea şi completarea unor acte normative din domeniul protecţiei mediului. Astfel, se propune ca valabilitatea autorizaţiilor de mediu să nu mai fie cuantificată în timp (5 ani, respectiv 10 ani), ci să ţină cont de constanţa funcţionării activităţilor economice la parametrii iniţiali, dar cu aplicarea unei vize anuale de către autoritatea de mediu. 
Sistemul de autorizare propus va conduce la respectarea condiţiilor de mediu de către operatorii economici, dat fiind că, cel puţin odată pe an, vor fi supuşi verificărilor de conformare, verificărilor de funcţionare şi, nu în ultimul rând, verificărilor referitoare la menţinerea calităţii mediului la starea iniţială. 
De asemenea, prin proiect se modifică art.4 alin.(2) lit.d) din Ordonanţa Guvernului nr.25/2014 privind încadrarea în muncă şi detaşarea străinilor în România, în sensul stabilirii unui termen de 6 luni ca perioadă în care angajatorul să nu fi fost sancţionat.
Senatul, în calitate de primă Cameră sesizată, a adoptat proiectul de lege în şedinţa din 16 octombrie 2018. 
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.714/19.07.2018)
· avizul favorabil al Comisiei juridice, de disciplină şi imunităţi 
(nr.4c-13/903/06.11.2018), 
· avizul favorabil al Comisiei pentru administraţie publică şi amenajarea teritoriului (nr.4c-7/504/06.11.2018) 
· avizul favorabil al Comisiei pentru drepturile omului, culte și problemele minorităților naționale (nr.4c-6/521/07.11.2018)
· avizul favorabil al Comisiei pentru agricultură, silvicultură, industrie alimentară şi servicii specifice (nr.4c-5/726/28.11.2018).
În conformitate cu prevederile art.61 şi art.63 din Regulamentul Camerei Deputaţilor, republicat, cu modificarile și completările ulterioare, comisiile au examinat proiectul de lege în şedinţe separate. 

Membrii Comisiei pentru mediu şi echilibru ecologic au examinat proiectul de lege în şedinţa din 21 noiembrie 2018. Din numărul total de 17 membri ai Comisiei au fost prezenți la dezbatere 12 deputaţi. 
În urma examinării proiectului de Lege şi a opiniilor exprimate, membrii comisiei au hotărât, cu majoritate de voturi (o abţinere), adoptarea proiectului de lege cu amendamente.
Membrii Comisiei pentru muncă şi protecţie socială au examinat proiectul de lege în şedinţa din 27 noiembrie 2018. Din numărul total de 23 de membri au fost prezenți la dezbatere 21 de deputaţi. 

În urma examinării proiectului de Lege şi a opiniilor exprimate, membrii comisiei au hotărât, cu majoritate de voturi (2 voturi împotrivă), adoptarea proiectului de lege cu amendamente.

La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

- d-na Adi Croitoru – preşedinte, Agenţia Naţională pentru Arii Naturale Protejate
- d-na Anca Marin – consilier juridic, Inspectoratul General pentru Imigrări

- d-na Cătălina Mali – specialist imigraţie, Ministerul Afacerilor Interne.
În raport de obiectul şi conţinutul reglementării, proiectul de Lege face parte din categoria legilor ordinare.

Conform dispoziţiilor art.75 alin.(1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră decizională. 


În urma finalizării dezbaterilor, Comisiile propun Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport comun. 

	PREŞEDINTE,
Adrian SOLOMON


	
	VICEPREŞEDINTE, 

Lucian-Eduard SIMION

	SECRETAR,
Violeta RĂDUŢ
	
	SECRETAR,

Petru FARAGO


	Întocmit,
Consilier parlamentar Lidia Vlădescu
	
	Consilier parlamentar Andreea Negulescu


ANEXA
AMENDAMENTE ADMISE

În urma dezbaterilor, membrii Comisiilor au adoptat proiectul de lege cu următoarele amendamente:
	Nr. crt.
	Textul
ordonanţei de urgenţă
	Text adoptat de Senat
	Text propus de Comisii
(autorul amendamentului)
	Motivarea amendamentelor

	1. 
	__
	Titlul legii

Lege privind aprobarea Ordonanţei de urgenţă a Guvernului nr.75/2018 pentru modificarea şi completarea unor acte normative în domeniul protecţiei mediului şi al regimului străinilor

	Nemodificat 
	

	2. 
	__
	Articol unic.- Se aprobă Ordonanţa de urgenţă a Guvernului nr.75 din 19 iulie 2018 pentru modificarea şi completarea unor acte normative în domeniul protecţiei mediului şi al regimului străinilor, publicată în Monitorul Oficial al României, Partea I, nr.631 din 19 iulie 2018, cu următoarea modificare:

	Nemodificat 
	

	3. 
	Titlul ordonanţei

Ordonanţă de urgenţă pentru modificarea şi completarea unor acte normative în domeniul protecţiei mediului şi al regimului străinilor

	Nemodificat 
	Nemodificat 
	

	4. 
	Art. I. - Articolul 16 din Ordonanţa de urgenţă a Guvernului nr. 195/2005 privind protecţia mediului, publicată în Monitorul Oficial al României, Partea I, nr. 1.196 din 30 decembrie 2005, aprobată cu modificări şi completări prin Legea nr. 265/2006, cu modificările şi completările ulterioare, se modifică şi se completează după cum urmează:
1. Alineatul (2) se modifică şi va avea următorul cuprins:
"(2) Autorizaţia de mediu şi autorizaţia integrată de mediu îşi păstrează valabilitatea pe toată perioada în care beneficiarii lor obţin viza anuală."
2. După alineatul (2) se introduc patru noi alineate, alineatele (21)-(24), cu următorul cuprins:
"(21) Procedura de aplicare a vizei anuale prevăzute la alin.(2) se stabileşte prin ordin al conducătorului autorităţii publice centrale pentru protecţia mediului.
(22) Viza anuală se aplică de către Ministerul Mediului şi, respectiv, Administraţia Rezervaţiei Biosferei «Delta Dunării» pentru autorizaţiile de mediu şi autorizaţiile integrate de mediu care intră în sfera de competenţă a acestora.
(23) Viza anuală pentru autorizaţiile de mediu şi autorizaţiile integrate de mediu care nu intră în sfera de competenţă a Ministerului Mediului şi Administraţiei Rezervaţiei Biosferei «Delta Dunării» se aplică de către Agenţia Naţională pentru Protecţia Mediului sau se deleagă de către aceasta către autorităţile competente pentru protecţia mediului.
(24) Autorităţile competente pentru protecţia mediului modifică valabilitatea autorizaţiilor de mediu şi a autorizaţiilor integrate de mediu în măsura în care se solicită revizuirea acestora."

	Nemodificat 
	Nemodificat 
	

	5. 
	Art.II, pct.1 şi 2

Art.II. - Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, publicată în Monitorul Oficial al României, Partea I, nr. 442 din 29 iunie 2007, aprobată cu modificări şi completări prin Legea nr. 49/2011, cu modificările şi completările ulterioare, se modifică după cum urmează:
1. La articolul 4, punctele 32 şi 36 vor avea următorul cuprins:
"32. turism speologic specializat - parcurgerea unei peşteri în echipe mici, conduse de ghizi agreaţi de către Agenţia Naţională pentru Arii Naturale Protejate/ administraţia peşterii şi dotate cu echipament corespunzător, care utilizează, dacă este cazul, doar amenajări temporare pentru asigurarea siguranţei participanţilor;
........................................
36. modalitate de administrare a ariei naturale protejate - felul în care se asigură managementul unei arii naturale protejate, respectiv prin Agenţia Naţională pentru Arii Naturale Protejate şi structurile de administrare special constituite."
2. La articolul 16, alineatul (3) va avea următorul cuprins:
"(3) Rezervaţiile ştiinţifice, rezervaţiile naturale, monumentele naturii şi, după caz, geoparcurile, siturile patrimoniului natural universal, zonele umede de importanţă internaţională, siturile de importanţă comunitară, ariile speciale de conservare şi ariile de protecţie specială avifaunistică care nu necesită structuri de administrare special constituite se administrează de către Agenţia Naţională de Arii Naturale Protejate."

	Nemodificat 
	Nemodificat 
	

	6. 
	Art.II, pct.3

3. Articolul 18 va avea următorul cuprins:
“Art.18. - (1) Administrarea ariilor naturale protejate şi a celorlalte bunuri ale patrimoniului natural aflate în reţeaua naţională de arii naturale protejate se face, potrivit legii, prin:
a) structurile teritoriale din cadrul Agenţiei Naţionale pentru Arii Naturale Protejate;
b) structuri de administrare special constituite, cu personalitate juridică, aflate în coordonarea/subordinea, după caz, a unor regii autonome, companii şi societăţi naţionale, autorităţi ale administraţiei publice locale, servicii descentralizate ale administraţiei publice centrale, instituţii ştiinţifice de cercetare şi de învăţământ din sectorul public şi privat, muzee constituite potrivit legii şi aflate în relaţie contractuală cu Agenţia Naţională pentru Arii Naturale Protejate.
(2)
În cazul rezervaţiilor ştiinţifice, rezervaţiilor naturale, monumentelor naturii, siturilor de importanţă comunitară, ariilor speciale de conservare, ariilor de protecţie specială avifaunistică şi ale celorlalte bunuri ale patrimoniului natural supuse unui regim special de protecţie, care nu sunt cuprinse în perimetrele rezervaţiilor biosferei, ale parcurilor naţionale sau ale parcurilor naturale, administrarea se poate asigura prin oricare dintre modalităţile prevăzute la alin. (1), după caz.

(3)
În cazul rezervaţiilor ştiinţifice, rezervaţiilor naturale, monumentelor naturii, siturilor de importanţă comunitară, ariilor speciale de conservare, ariilor de protecţie specială avifaunistică şi ale celorlalte bunuri ale patrimoniului natural supuse unui regim special de protecţie, care sunt cuprinse total sau parţial în perimetrele rezervaţiilor biosferei, ale parcurilor naţionale şi ale parcurilor naturale, administrarea se asigură de către structurile de administrare ale acestora.
(4)
Modul de atribuire a administrării ariilor naturale protejate se stabileşte printr-o metodologie care se elaborează de Agenţia Naţională pentru Arii Naturale Protejate şi se aprobă prin ordin al conducătorului autorităţii publice centrale pentru protecţia mediului.” 

	- La articolul II punctul 3, articolul 18, alineatul (4) va avea următorul cuprins:
„(4) Modul de atribuire în administrare a ariilor naturale protejate se stabileşte printr-o metodologie care se elaborează de autoritatea publică centrală pentru protecţia mediului şi pădurilor şi se aprobă prin ordin al conducătorului autorităţii publice centrale pentru protecţia mediului şi pădurilor.”

	- La articolul II punctul 3, litera b) a alineatului (1) şi alineatul (4) ale articolului 18 se modifică şi vor avea următorul cuprins:
Lit.a) nemodificată

b) structuri de administrare special constituite, cu personalitate juridică, aflate în coordonarea/subordinea sau înființate, după caz, de către regii autonome, companii și societăți naționale, autorități ale administrației publice locale, asociaţii de dezvoltare intercomunitare, servicii descentralizate ale administrației publice centrale, instituții științifice de cercetare și de învățământ din sectorul public și privat, muzee constituite potrivit legii și aflate în relație contractuală cu Agenția Națională pentru Arii Naturale Protejate.

............................................
Autori : deputaţi UDMR Korodi Attila şi Farago Petru

Alin.(2)-(3) nemodificate
Alin.(4) nemodificat 
	Sunt structuri de administrare special constituite, de exemplu acele entităţi juridice care au fost înfiinţate conform legislaţiei în vigoare cu privire la asociaţii şi fundaţii, care sunt persoane juridice înfiinţate de autorităţi publice locale sau de asociaţii intercomunitare ale asociaţilor publice locale şi care la ora actuală desfăşoară activităţi de administrare a ariilor protejate. Acesta este motivul pentu care trebui  găsită o formă mai largă de definire a instituţiilor pe care poate sa le înfiinţeze o autoritate locală.

	7. 
	Art.II, pct.4 - 14

4. Articolul 20 va avea următorul cuprins:
"Art.20. - De la data înfiinţării structurilor teritoriale ale Agenţiei Naţionale pentru Arii Naturale Protejate, atribuţiile custozilor vor fi preluate de către acestea."
5. La articolul 21, alineatul (2) va avea următorul cuprins:
"(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenţia Naţională pentru Arii Naturale Protejate, se avizează de către Agenţia Naţională pentru Protecţia Mediului/instituţiile din subordinea acesteia, după caz, şi se aprobă prin ordin al conducătorului autorităţii publice centrale pentru protecţia mediului, cu avizul autorităţii publice centrale din domeniul culturii şi consultarea autorităţilor publice centrale din domeniul dezvoltării regionale şi administraţiei publice, agriculturii şi silviculturii."
6. La articolul 28, alineatele (10) şi (11) vor avea următorul cuprins:
"(10) În procedura de emitere a actelor de reglementare pentru planuri, proiecte şi/sau activităţi care pot afecta semnificativ ariile naturale protejate de interes comunitar, autorităţile competente pentru protecţia mediului solicită şi ţin seama de avizul Agenţiei Naţionale pentru Arii Naturale Protejate/administratorilor.
(11) Agenţia Naţională pentru Arii Naturale Protejate/ Administratorii ariilor naturale protejate de interes naţional şi/sau comunitar, în vederea luării în considerare a tuturor aspectelor din teren, vor fi consultaţi de către autorităţile de mediu competente în cadrul etapei de încadrare de mediu a proiectelor/planurilor/activităţilor care pot afecta semnificativ ariile naturale protejate."
7. Articolul 281 va avea următorul cuprins:
"Art.281. - Emiterea actelor de reglementare pentru planuri/ proiecte/activităţi în ariile naturale protejate se realizează numai cu avizul Agenţiei Naţionale pentru Arii Naturale Protejate/ administratorilor ariilor naturale protejate de interes naţional/internaţional."
8. La articolul 30, alineatele (3)-(5) vor avea următorul cuprins:
"(3) Pentru completarea resurselor financiare necesare bunei administrări a ariilor naturale protejate, Agenţia Naţională pentru Arii Naturale Protejate sau administratorii ariilor naturale protejate instituie un sistem de tarife, ce se aprobă de autoritatea centrală pentru protecţia mediului şi se constituie ca venituri proprii pentru sistemul de arii naturale protejate.
(4) Tarifele prevăzute la alin. (3) se avizează de către autoritatea publică centrală pentru protecţia mediului, prin direcţia responsabilă, conform prevederilor metodologiei aprobate prin ordin al conducătorului autorităţii publice centrale pentru protecţia mediului.
(5) Sumele provenite din tarifele prevăzute la alin. (3) se fac venit la bugetul Agenţiei Naţionale pentru Arii Naturale Protejate, respectiv administraţiei ariei naturale protejate, pentru realizarea obiectivelor de conservare."
9. La articolul 42, alineatul (4) va avea următorul cuprins:
"(4) Beneficiarul unei lucrări de investiţii are obligaţia de a anunţa descoperirea oricărei peşteri în frontul unei lucrări miniere sau al unei cariere celei mai apropiate instituţii abilitate, respectiv administratorului ariei naturale protejate, Agenţiei Naţionale pentru Arii Naturale Protejate, agenţiei judeţene pentru protecţia mediului sau reprezentanţilor autorităţilor administraţiei publice locale."
10. La articolul 43, alineatele (7) şi (11) vor avea următorul cuprins:
"(7) Peşterile din clasa A nu pot face obiectul niciunei modificări a factorilor ei naturali sau amenajări, cu excepţia celor destinate protejării peşterii şi a celor temporare necesare explorării şi/sau evacuării victimelor în caz de accident. Ele pot face obiectul explorărilor speologice, cercetării ştiinţifice, turismului speologic specializat sau al activităţilor de documentare, pe bază de autorizaţii emise de Comisia Patrimoniului Speologic şi cu avizul emis de Agenţia Naţională pentru Arii Naturale Protejate/administratorii ariei naturale protejate, în limitele stabilite prin regulamentele şi planurile de management.
..................................
(11) Peşterile din clasa C se constituie ca rezervaţii naturale. Peşterile din clasa C pot face obiectul explorărilor speologice, activităţilor de documentare, cercetării ştiinţifice, amenajărilor turistice sau al altor forme de valorificare, pe baza autorizaţiilor emise de Comisia Patrimoniului Speologic, cu avizul Agenţiei Naţionale pentru Arii Naturale Protejate/administraţiei ariei naturale protejate în care sunt incluse."
11. La articolul 50, alineatul (1) va avea următorul cuprins:
"Art.50. - (1) Controlul aplicării prevederilor prezentei ordonanţe de urgenţă se exercită de către personalul cu atribuţii de control din cadrul structurilor proprii ale:
a) Gărzii Naţionale de Mediu;
b) Agenţiei Naţionale pentru Arii Naturale Protejate;
c) autorităţii publice centrale pentru protecţia mediului şi pădurilor şi structurilor teritoriale ale acesteia cu responsabilităţi în domeniul protecţiei mediului şi, respectiv, silviculturii;
d) structurilor de administrare special constituite;
e) gestionarilor fondurilor de vânătoare, pe domeniul lor de competenţă;
f) Autorităţii Naţionale Sanitare Veterinare şi pentru Siguranţa Alimentelor, pe domeniul său de competenţă, în ceea ce priveşte activităţile de comerţ cu specii de floră şi faună sălbatică;
g) Direcţiei Generale a Vămilor din cadrul Agenţiei Naţionale de Administrare Fiscală, pentru operaţiunile vamale;
h) Administraţiei Rezervaţiei Biosferei «Delta Dunării», pentru Rezervaţia Biosferei «Delta Dunării»;
i) altor autorităţi cu atribuţii în domeniul protecţiei mediului."
12. La articolul 52, litera b) va avea următorul cuprins:
"b) scoaterea definitivă sau temporară din circuitul agricol ori silvic de terenuri de pe raza ariei naturale protejate fără acordul Agenţiei Naţionale pentru Arii Naturale Protejate sau, după caz, al administratorului, emis potrivit prevederilor art. 27 alin. (2);"
13. La articolul 53 alineatul (1), litera f) va avea următorul cuprins:
"f) intrarea în perimetrul protejat fără permisul de acces eliberat de către Agenţia Naţională pentru Arii Naturale Protejate/administrator;"
14. La articolul 561, alineatul (3) va avea următorul cuprins:
"(3) Modificarea limitelor ariilor naturale protejate de interes naţional, în sensul delimitării unei precizii mai bune, se face la iniţiativa Agenţiei Naţionale pentru Arii Naturale Protejate sau a structurii de administrare a ariei naturale protejate în baza unui studiu ştiinţific, cu avizul consiliului ştiinţific, cu aprobarea autorităţii publice centrale pentru protecţia mediului. În cazul ariilor naturale protejate de interes naţional, fără limite identificate până la aprobarea prezentei ordonanţe de urgenţă a Guvernului prin lege, stabilirea limitelor şi modificarea lor se fac prin hotărâre a Guvernului, la propunerea Agenţiei Naţionale pentru Arii Naturale Protejate, în baza unui studiu ştiinţific, cu avizul Academiei Române şi cu aprobarea autorităţii publice centrale pentru protecţia mediului."

	Nemodificate
	Nemodificate
	

	8. 
	Art.III. - Legea nr. 95/2016 privind înfiinţarea Agenţiei Naţionale pentru Arii Naturale Protejate şi pentru modificarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, publicată în Monitorul Oficial al României, Partea I, nr. 369 din 13 mai 2006, cu modificările ulterioare, se modifică după cum urmează:
1. La articolul 1, alineatul (2) va avea următorul cuprins:
"(2) Agenţia Naţională pentru Arii Naturale Protejate asigură cadrul necesar pentru managementul ariilor naturale protejate prin:
a) structuri teritoriale ale Agenţiei Naţionale pentru Arii Naturale Protejate, fără personalitate juridică, organizate la nivel de direcţie sau serviciu, cu rol de administrare a ariilor naturale protejate;
b) structuri de administrare special constituite aflate în relaţie contractuală, în coordonarea agenţiei;"
2. La articolul 2, litera d) va avea următorul cuprins:
"d) stabileşte şi pune în practică criterii de performanţă pentru evaluarea administratorilor ariilor naturale protejate;"
3. Articolul 8 va avea următorul cuprins:
"Art.8. - Calitatea de administrator poate fi dobândită doar de persoane juridice."

	Nemodificat 
	Nemodificat 
	

	9. 
	Art.IV. - Ordinul prevăzut la art. 16 alin. (21) din Ordonanţa de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr.265/2006, cu modificările şi completările ulterioare, se aprobă şi se publică în Monitorul Oficial al României, Partea I, în termen de 120 de zile de la data intrării în vigoare a prezentei ordonanţe de urgenţă.

	10. 
	Art.V. - La articolul 4 alineatul (2) din Ordonanţa Guvernului nr. 25/2014 privind încadrarea în muncă şi detaşarea străinilor pe teritoriul României şi pentru modificarea şi completarea unor acte normative privind regimul străinilor în România, publicată în Monitorul Oficial al României, Partea I, nr. 640 din 30 august 2014, aprobată prin Legea nr. 14/2016, cu modificările şi completările ulterioare, litera d) se modifică şi va avea următorul cuprins:
"d) angajatorul nu a fost sancţionat potrivit prevederilor art. 36 alin. (1) din prezenta ordonanţă, art. 260 alin. (1) lit. e) din Legea nr. 53/2003 -Codul muncii, republicată, cu modificările şi completările ulterioare, sau potrivit prevederilor art. 8 alin. (1) din Hotărârea Guvernului nr. 905/2017privind registrul general de evidenţă a salariaţilor, în ultimele 6 luni anterioare depunerii cererii."

